|  |
| --- |
| Časť III.6Aktualizovaný\* formulár doplňujúcich informácií o štátnej pomoci poskytovanej na základe Usmernení o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“)[[1]](#footnote-2) Kapitola 4.9 – Pomoc v oblasti energetickej infraštruktúry  \* zatiaľ formálne neprijatý |

*Tento formulár doplňujúcich informácií treba použiť na notifikáciu každej pomoci, na ktorú sa vzťahujú Usmernenia o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“).*

*Tento formulár doplňujúcich informácií sa týka opatrení, na ktoré sa vzťahuje kapitola 4.9 CEEAG. Ak notifikácia zahŕňa opatrenia, na ktoré sa vzťahuje viac ako jedna kapitola CEEAG, vyplňte aj príslušný formulár doplňujúcich informácií, ktorý sa týka príslušnej kapitoly CEEAG, keď bude k dispozícii.*

*Všetky dokumenty, ktoré členské štáty poskytnú ako prílohy k tomuto formuláru doplňujúcich informácií, musia byť očíslované a čísla dokumentov sa musia uviesť v príslušných oddieloch tohto formulára doplňujúcich informácií.*

|  |
| --- |
| **Oddiel A: Zhrnutie hlavných charakteristík notifikovaného opatrenia (notifikovaných opatrení)** |

1. **Kontext a cieľ (ciele) notifikovaného opatrenia (notifikovaných opatrení)**
2. Ak už neboli uvedené v oddiele 5.2 formulára všeobecných informácií (časť I), uveďte kontext a hlavný cieľ vrátane všetkých cieľov Únie v oblasti znižovania a odstraňovania emisií skleníkových plynov, ktoré má opatrenie podporiť.

1. Uveďte všetky ďalšie ciele, ktoré opatrenie sleduje. V prípade všetkých cieľov, ktoré nemajú čisto environmentálny charakter, vysvetlite, či môžu viesť k narušeniu vnútorného trhu.

1. **Nadobudnutie účinnosti a trvanie:**
2. Uveďte dátum, od ktorého sa plánuje nadobudnutie účinnosti opatrenia, pokiaľ ešte nebol uvedený v oddiele 5.5 formulára všeobecných informácií (časť I).

1. Ak sa opatrenie týka schémy pomoci, uveďte jej trvanie[[2]](#footnote-3).

1. **Príjemca (príjemcovia)**
2. Ak ste tak ešte nespravili v oddiele 3 formulára všeobecných informácií (časť I), opíšte (potenciálneho) príjemcu, resp. (potenciálnych) príjemcov opatrenia (opatrení).

1. Uveďte sídlo (potenciálneho) príjemcu, resp. (potenciálnych) príjemcov (t. j. či sa na opatrení môžu zúčastniť len hospodárske subjekty so sídlom v príslušných členských štátoch alebo aj v iných členských štátoch).

1. Na posúdenie súladu s bodom 15 CEEAG uveďte, či sa individuálna pomoc poskytuje v rámci opatrenia (opatrení) v prospech podniku (ako súčasť schémy), voči ktorému je nárokované vrátenie pomoci na základe predchádzajúceho rozhodnutia Komisie, v ktorom bola táto pomoc označená za neoprávnenú a nezlučiteľnú s vnútorným trhom.

V prípade kladnej odpovede uveďte informácie o výške pomoci, ktorá sa ešte má vrátiť, aby ju Komisia mohla zohľadniť pri posúdení opatrenia (opatrení) pomoci.

1. Potvrďte, že opatrenie nezahŕňa (opatrenia nezahŕňajú) pomoc na činnosti, ktoré nepatria do rozsahu pôsobnosti CEEAG (pozri bod 13 CEEAG). V opačnom prípade uveďte podrobnosti.

1. V bodoch 373 a 374 CEEAG sa stanovuje, že *„pravidlá štátnej pomoci [sa] nevzťahujú na podporu energetickej infraštruktúry v rámci zákonného monopolu“*.Mohlo by ísť o prípady, keď je výstavba a prevádzka určitých infraštruktúr zo zákona vyhradená výlučne prevádzkovateľovi prenosovej sústavy alebo prevádzkovateľovi distribučnej sústavy. Podobne sa v bode 375 CEEAG stanovuje, že „*sa Komisia domnieva, že štátna pomoc sa neposkytuje na investície, ak energetickú infraštruktúru riadi prirodzený monopol*“.

Je projekt notifikovaný v rámci zákonného monopolu alebo sa realizuje v rámci „prirodzeného monopolu“?

1. Ak ste na predchádzajúcu otázku odpovedali áno, vysvetlite, prečo notifikovaný projekt patrí do rámca zákonného a/alebo prirodzeného monopolu, a uveďte odkaz na každé kumulatívne kritérium stanovené v bode 374 CEEAG v prípade zákonných monopolov a/alebo v bode 375 CEEAG v prípade prirodzených monopolov.

1. **Rozpočet a financovanie opatrenia (opatrení)**
2. Ak ešte nie je uvedený v tabuľke v oddiele 7.1 formulára všeobecných informácií (časť I), uveďte ročný a/alebo celkový rozpočet na celé obdobie trvania opatrenia (opatrení); ak celkový rozpočet nie je známy (napríklad preto, že závisí od výsledkov verejných súťaží), uveďte odhadovaný rozpočet vrátane predpokladov použitých pri výpočte príslušného odhadovaného rozpočtu[[3]](#footnote-4).

1. Ak sa opatrenie financuje prostredníctvom poplatku, objasnite, či:
   1. je poplatok stanovený zákonom alebo iným legislatívnym aktom; v prípade kladnej odpovede uveďte právny akt, číslo a dátum jeho prijatia a nadobudnutia účinnosti, internetový odkaz na právny akt;

* 1. sa poplatok ukladá rovnako na domáce aj dovážané výrobky;

* 1. notifikované opatrenie prinesie rovnaké výhody domácim aj dovážaným výrobkom;

* 1. sa z poplatku financuje opatrenie v plnej výške alebo len čiastočne. Ak sa z poplatku financuje opatrenie len čiastočne, uveďte ostatné zdroje financovania opatrenia a ich príslušný podiel;

* 1. sa z poplatku, z ktorého sa financuje notifikované opatrenie, financujú aj iné opatrenia pomoci. Ak áno, uveďte ostatné opatrenia pomoci financované z príslušného poplatku.

|  |
| --- |
| **Oddiel B: Posúdenie zlučiteľnosti pomoci** |

|  |
| --- |
| *Pozitívna podmienka: pomoc musí uľahčovať rozvoj určitej hospodárskej činnosti* |

|  |
| --- |
| Prispievanie k rozvoju hospodárskej činnosti |

*Pri vypĺňaní tohto oddielu postupujte podľa informácií v oddiele 3.1.1 (body 23 – 25) a v oddieloch 4.9.1 a 4.9.2 CEEAG.*

1. V článku 107 ods. 3 písm. c) Zmluvy o fungovaní Európskej únie (ZFEÚ) sa stanovuje, že Komisia môže za zlučiteľnú vyhlásiť „pomoc na rozvoj určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom“. Zlučiteľná pomoc preto podľa uvedeného ustanovenia ZFEÚ musí prispievať k rozvoju určitej hospodárskej činnosti.

Na posúdenie súladu s bodom 23 CEEAG uveďte, aké hospodárske činnosti sa v dôsledku pomoci uľahčia a ako sa podporí rozvoj týchto činností.

1. Na posúdenie súladu s bodom 25 CEEAG „*[opíšte], či a ako pomoc prispeje k dosahovaniu cieľov politiky Únie v oblasti klímy, životného prostredia a energetiky, a konkrétnejšie aj očakávané prínosy pomoci, pokiaľ ide o jej významný prínos k ochrane životného prostredia vrátane zmiernenia zmeny klímy alebo efektívne fungovanie vnútorného trhu s energiou*“.

1. Okrem toho zdôraznite, do akej miery sa pomoc týka politík opísaných v bodoch 371 a 372 CEEAG.

1. Uveďte informácie o rozsahu pôsobnosti a podporených činnostiach opatrenia (opatrení) pomoci, ako sa uvádza v bode 376 CEEAG. Pri tejto príležitosti takisto:
2. Zabezpečte, aby sa projekt týkal energetickej infraštruktúry, ako sa vymedzuje v bode 19 ods. 36 CEEAG.
3. Zabezpečte, aby projekt nezahŕňal špecializovanú infraštruktúru a/alebo inú energetickú infraštruktúru v kombinácii s činnosťami výroby a/alebo spotreby.
4. Uveďte, ktorý druh nákladov bude opatrením podporený: investičné alebo prevádzkové náklady.
5. Ak opatrenie pokryje prevádzkové náklady, preukážte, že tieto náklady nemožno získať od užívateľov siete a že nesúvisia s utopenými nákladmi a že prevádzková pomoc vedie k zmene správania, ktorá umožňuje zaistenie bezpečnosti dodávok alebo plnenie cieľov ochrany životného prostredia.

|  |
| --- |
| Stimulačný účinok |

*Pri vypĺňaní tohto oddielu postupujte podľa informácií v oddiele 3.1.2 (body 26 – 32) CEEAG.*

1. Len pomoc, ktorá má stimulačný účinok, možno považovať za pomoc uľahčujúcu určitú hospodársku činnosť. Na posúdenie súladu s bodom 26 CEEAG vysvetlite, ako toto opatrenie (tieto opatrenia) „*motivuje [motivujú] príjemcu k zmene správania, zapojeniu do ďalšej hospodárskej činnosti alebo do hospodárskej činnosti šetrnejšej k životnému prostrediu, ktorú by bez pomoci nevykonával alebo ktorú by vykonával v obmedzenej miere či iným spôsobom.*“

1. Na posúdenie súladu s bodom 27 CEEAG poskytnite informácie, ktoré potvrdia, že pomoc neslúži na úhradu nákladov na činnosť, ktorú by príjemca pomoci vykonával v každom prípade, ani na kompenzáciu bežného podnikateľského rizika spojeného s hospodárskou činnosťou[[4]](#footnote-5)*.*

1. V záujme preukázania existencie stimulačného účinku sa v bode 28 CEEAG vyžaduje identifikácia faktického scenára a pravdepodobného kontrafaktuálneho scenára v prípade neposkytnutia pomoci. V prípade pomoci v oblasti energetickej infraštruktúry, ako sa vysvetľuje v bode 52, sa kontrafaktuálny scenár považuje za situáciu, v ktorej sa projekt nevykoná.
2. Uveďte podrobný opis faktického scenára. V prípade schém, ktoré sa vzťahujú na rôzne referenčné projekty[[5]](#footnote-6), uveďte opis faktického scenára za každý referenčný projekt.

1. Pokiaľ opatrenie nie je schémou pomoci, pripojte k tomuto notifikačnému formuláru všetky úradné dokumenty vedenia, posúdenia rizík, finančnú správu, interné podnikateľské plány, odborné stanoviská a iné štúdie týkajúce sa posudzovaného projektu, dokumenty obsahujúce informácie o prognózach dopytu, odhadoch nákladov, finančných prognózach, dokumenty predložené investičnému výboru, v ktorých sa podrobne uvádzajú investičné/prevádzkové scenáre, alebo dokumenty poskytnuté finančným inštitúciám, ako sa uvádza v bode 28, v poznámke pod čiarou č. 39 CEEAG.

Upozorňujeme, že tieto dokumenty musia pochádzať z obdobia, keď prebiehal rozhodovací proces týkajúci sa rozhodnutia o investícii/prevádzke.

Ak sú takéto dokumenty priložené k notifikačnému formuláru, uveďte ich zoznam, v ktorom špecifikujete ich autora, dátum vypracovania a kontext, v ktorom boli použité.

1. Na preukázanie súladu s bodmi 29 a 31 CEEAG:
2. potvrďte, že práce na projekte alebo činnosti sa nezačali predtým, ako príjemca podal písomnú žiadosť o pomoc vnútroštátnym orgánom,

ALEBO

1. v prípade projektov, ktoré sa začali pred podaním žiadosti o pomoc, preukážte, že projekt patrí do jedného z výnimočných prípadov uvedených v bode 31 CEEAG [písm. a), b) alebo c)].

1. Na preukázanie súladu s bodom 30 CEEAG potvrďte, že žiadosť o pomoc obsahuje aspoň meno žiadateľa, opis projektu alebo činnosti vrátane miesta, kde sa uskutočnia, a výšku pomoci potrebnej na ich realizáciu.

1. Na preukázanie súladu s bodom 32 CEEAG uveďte, či existujú normy Únie[[6]](#footnote-7) uplatniteľné na notifikované opatrenie (opatrenia), povinné vnútroštátne normy, ktoré sú prísnejšie alebo ambicióznejšie ako príslušné normy Únie, alebo povinné vnútroštátne normy prijaté v prípade, že neexistujú normy Únie. V tejto súvislosti uveďte informácie, ktoré preukazujú stimulačný účinok.

1. Ak bola príslušná norma Únie už prijatá, ale ešte nenadobudla účinnosť, preukážte, že pomoc má stimulačný účinok, pretože motivuje k uskutočneniu a dokončeniu investície aspoň 18 mesiacov pred nadobudnutím účinnosti normy.

|  |
| --- |
| Neporušenie žiadneho relevantného ustanovenia právnych predpisov Únie |

*Pri vypĺňaní tohto oddielu postupujte podľa informácií v oddiele 3.1.3. (bod 33 CEEAG).*

1. Uveďte informácie, ktoré potvrdzujú súlad s príslušnými ustanoveniami právnych predpisov EÚ v súlade s bodom 33 CEEAG.

1. Ak sa na financovanie opatrenia (opatrení) používa poplatok, objasnite, či je potrebné vykonať posúdenie súladu s článkami 30 a 110 ZFEÚ. V prípade kladnej odpovede preukážte, ako je opatrenie v súlade s ustanoveniami článkov 30 a 110 ZFEÚ. *V*tejto súvislosti sa možno odvolať na informácie predložené v rámci otázky č. 4 bodu ii), ak je notifikované opatrenie (sú notifikované opatrenia) financované prostredníctvom poplatku.

|  |
| --- |
| *Negatívna podmienka: pomoc nemôže neprípustne ovplyvňovať obchodné podmienky v takej miere, že by to bolo v rozpore so spoločným záujmom* |

|  |
| --- |
| *Minimalizácia narušení hospodárskej súťaže a obchodu* |

|  |
| --- |
| Nevyhnutnosť a vhodnosť zásahu štátnej pomoci |

*Pri vypĺňaní tohto oddielu postupujte podľa informácií v oddiele 4.9.3.1 (body 379 a 380) CEEAG.*

1. V bode 379 CEEAG sa stanovuje, že pokiaľ ide o energetickú infraštruktúru, zlyhania trhu sa zvyčajne riešia/financujú prostredníctvom povinných užívateľských taríf podliehajúcich regulácii. Ako sa však uvádza v bode 380 CEEAG, nemusí to tak byť vždy. Vysvetlite, do akej miery sa opatrením riešia zlyhania trhu, ktoré nemožno riešiť povinnými užívateľskými tarifami.

1. V záujme preukázania nevyhnutnosti a vhodnosti štátnej pomoci uveďte, v ktorej z jednotlivých situácií sa notifikovaný projekt musí posúdiť:
2. notifikovaný projekt je projektom spoločného záujmu v zmysle vymedzenia v článku 2 bode 4 nariadenia (EÚ) č. 347/2013, na ktorý sa v plnej miere vzťahujú právne predpisy o vnútornom trhu s energiou. V takejto situácii Komisia usudzuje, že existuje predpoklad zlyhania trhu. Nie je potrebné, aby členský štát ďalej zdôvodňoval potrebu a vhodnosť štátnej pomoci, alebo
3. notifikovaný projekt nie je projektom spoločného záujmu, ako je vymedzený vyššie, alebo je projektom spoločného záujmu, ale je čiastočne alebo úplne vyňatý z právnych predpisov o vnútornom trhu s energiou, alebo
4. projekt nie je projektom spoločného záujmu a ide o projekt medzi Úniou a treťou krajinou.

1. Ak sa na notifikovaný projekt vzťahuje situácia uvedená v bode **19 písm. b)**, s cieľom odôvodniť nevyhnutnosť a vhodnosť opatrenia vysvetlite:

* do akej miery vedie zlyhanie trhu k neoptimálnemu poskytovaniu nevyhnutnej infraštruktúry,
* do akej miery je infraštruktúra otvorená pre prístup tretích strán a do akej miery sa na ňu vzťahuje regulácia taríf,
* do akej miery projekt prispieva k bezpečnosti dodávok v Únii alebo k cieľom Únie týkajúcim sa klimatickej neutrality.

1. Ak sa na projekt vzťahuje situácia uvedená v bode **19 písm. c)**, vysvetlite, či i) pre časť infraštruktúry, ktorá sa nachádza na území Únie, sa projekt buduje a prevádzkuje v súlade s právnymi predpismi Únie, najmä so smernicami 2009/73/ES a (EÚ) 2019/944, a ii) pokiaľ ide o časť nachádzajúcu sa v dotknutej tretej krajine, resp. krajinách, či má projekt vysokú úroveň zosúladenia právnych predpisov a podporuje celkové ciele Únie, najmä v snahe zabezpečiť:

* dobre fungujúci vnútorný trh s energiou,
* bezpečnosť dodávok energie na základe spolupráce a solidarity,
* energetický systém, ktorý je nasmerovaný k dekarbonizácii v súlade s Parížskou dohodou a cieľmi Únie v oblasti klímy, a najmä
* zabránenie úniku uhlíka.

|  |
| --- |
| Primeranosť pomoci |

*Pri vypĺňaní tohto oddielu postupujte podľa informácií v bodoch 51 – 52 a 381 CEEAG.*

1. Podľa bodu 51 CEEAG typické čisté dodatočné náklady možno odhadnúť ako rozdiel medzi čistou súčasnou hodnotu v rámci faktického a kontrafaktuálneho scenára počas celého času trvania projektu alebo prípadne na referenčný projekt. Ak kontrafaktuálny scenár spočíva v tom, že projekt sa nebude realizovať (pozri bod 52 CEEAG), záporná čistá súčasná hodnota faktického scenára sa rovná čistým dodatočným nákladom.

V prílohe k tomuto notifikačnému formuláru (pomocou súboru Excel, v ktorom budú viditeľné všetky vzorce) uveďte tieto náležitosti:

1. S cieľom určiť likvidnú medzeru[[7]](#footnote-8) predložte v prípade faktického scenára kvantifikáciu:
   1. všetkých hlavných nákladov a príjmov projektu;
   2. odhadované vážené priemerné kapitálové náklady príjemcov na diskontovanie budúcich peňažných tokov;
   3. čistú súčasnú hodnotu v rámci faktického scenára počas trvania projektu.

1. V prílohe k tomuto notifikačnému formuláru uveďte podrobné informácie o predpokladoch, metodikách, odôvodneniach a ich základných zdrojoch, ktoré sa použili pre každý aspekt kvantifikácie nákladov a príjmov vo faktickom scenári (uveďte napríklad predpoklady použité na vypracovanie faktického scenára).

1. Podľa bodu 53 CEEAG v prípade individuálnej pomoci a schém, ktoré využíva veľmi malý počet príjemcov, musí členský štát predložiť podporné dôkazy na úrovni podrobného podnikateľského plánu projektu.

V prípade schém pomoci musí členský štát predložiť podporné dôkazy na základe jedného alebo viacerých referenčných projektov.

1. S cieľom umožniť Komisii overiť, či výška pomoci nepresahuje minimum potrebné na to, aby bol podporovaný projekt dostatočne ziskový[[8]](#footnote-9), uveďte tieto informácie:
   1. vnútorná miera návratnosti (IRR) zodpovedajúca referenčnej hodnote špecifickej pre daný sektor alebo firmu alebo minimálnej miere návratnosti alebo
   2. bežné miery návratnosti požadované príjemcom v iných podobných investičných projektoch, jeho kapitálové náklady ako celok alebo
   3. výnosy bežne zaznamenávané v príslušnom odvetví alebo
   4. akékoľvek ďalšie informácie, ktoré odôvodňujú, že výška pomoci nepresahuje minimum potrebné na to, aby bol podporovaný projekt dostatočne ziskový.

1. Podľa bodu 381 CEEAG, ak sa pomoc približuje maximálnej povolenej výške a ak existuje riziko neočakávaných ziskov, môže byť potrebný mechanizmus monitorovania a spätného vymáhania poskytnutých prostriedkov, pričom sa zachovajú stimuly pre príjemcov, aby minimalizovali svoje náklady a časom rozvíjali svoje podnikanie efektívnejšie. Vysvetlite, či existuje nejaký mechanizmus monitorovania a spätného vymáhania poskytnutých prostriedkov. Ak nie, vysvetlite prečo.

|  |
| --- |
| Kumulácia |

*Pri vypĺňaní tohto oddielu postupujte podľa informácií v bodoch 56 – 57 CEEAG*.

1. Pokiaľ to ešte nie je uvedené v oddiele 7.4 formulára všeobecných informácií (časť I) a na overenie súladu s bodom 56 CEEAG objasnite, či sa pomoc v rámci notifikovaného opatrenia (notifikovaných opatrení) môže poskytovať súbežne v rámci viacerých schém pomoci alebo kumulovať s pomocou *ad hoc* alebo *de minimis* v súvislosti s tými istými oprávnenými nákladmi. V takomto prípade uveďte podrobné informácie o týchto schémach pomoci, pomoci *ad hoc* alebo pomoci *de minimis* a o tom, ako sa bude pomoc kumulovať. Upozorňujeme, že možno budete chcieť odkázať na kvantifikáciu uvedenú vyššie.

1. Ak sa pomoc poskytuje súbežne v rámci viacerých schém pomoci alebo kumulovane s pomocou *ad hoc* alebo *de minimis* v súvislosti s tými istými oprávnenými nákladmi, odôvodnite, ako celková výška pomoci udelenej v rámci notifikovaného opatrenia (notifikovaných opatrení) na projekt alebo činnosť nevedie k nadmernej kompenzácii alebo neprekračuje maximálnu výšku pomoci povolenú podľa bodov 51 a 381 CEEAG. Za každé opatrenie, pri ktorom možno pomoc poskytnutú v rámci notifikovaného opatrenia (notifikovaných opatrení) pomoci kumulovať, uveďte metódu použitú na zabezpečenie súladu s podmienkami stanovenými v bode 56 CEEAG.

1. Ak sa pomoc poskytovaná v rámci notifikovaného opatrenia (notifikovaných opatrení) kombinuje s centrálne spravovaným financovaním Únie podľa bodu 57 CEEAG[[9]](#footnote-10), zdôvodnite, prečo celková výška verejného financovania poskytnutého v súvislosti s tými istými oprávnenými nákladmi nevedie k nadmernej kompenzácii.

|  |
| --- |
| Transparentnosť |

*Pri vypĺňaní tohto oddielu postupujte podľa informácií v oddiele 3.2.1.4 (body 58 – 62) CEEAG.*

1. Potvrďte, že členský štát splní požiadavky na transparentnosť stanovené v bodoch 58 – 61 CEEAG.

1. Uveďte internetový odkaz, prostredníctvom ktorého bude zverejnené úplné znenie schválenej schémy pomoci alebo rozhodnutia o poskytnutí individuálnej pomoci a jeho vykonávacích ustanovení a informácie o každej individuálnej pomoci poskytnutej *ad hoc* alebo v rámci schémy pomoci schválenej na základe CEEAG a presahujúcej 100 000 EUR.

|  |
| --- |
| *Zabránenie neprípustným negatívnym vplyvom na hospodársku súťaž a obchod a vyrovnávanie* |

*Pri vypĺňaní tohto oddielu postupujte podľa informácií v oddiele 4.9.4 (body 382 a nasl. CEEAG)*.

1. Ak je notifikovaný projekt úplne alebo čiastočne vyňatý z právnych predpisov týkajúcich sa vnútorného trhu s energiou, vysvetlite:

* do akej miery je podporovaná infraštruktúra otvorená prístupu tretích strán,
* do akej miery môžu mať zákazníci prístup k alternatívnej infraštruktúre, ak existuje,
* do akej miery by projekt mohol viesť k vytláčaniu súkromných investícií,
* konkurenčné postavenie príjemcu, resp. príjemcov, pokiaľ ide o prevádzku infraštruktúry, ako aj o relevantné produktové trhy pre tovar prepravovaný infraštruktúrou.

1. Ak je notifikovaným projektom infraštruktúra zemného plynu, uveďte informácie o tom, ako notifikovaný projekt spĺňa tieto podmienky:

* infraštruktúra je pripravená na využívanie vodíka a vedie k zvýšeniu využívania obnoviteľných plynov; alebo prípadne dôvod, prečo nie je možné navrhnúť projekt tak, aby bol vhodný na využívanie vodíka, a ako projekt zamedzuje vzniku odkázanosti na využívanie zemného plynu,
* investícia prispieva k dosahovaniu cieľov Únie v oblasti klímy do roku 2030 a klimatickej neutrality do roku 2050.

1. Ak je notifikovaný projekt projektom spoločného záujmu alebo projektom vo vzájomnom záujme, na ktorý sa nevzťahujú právne predpisy o vnútornom trhu, vysvetlite, aký vplyv bude mať projekt na trhy so súvisiacimi službami, ako aj na ostatné trhy so službami.

|  |
| --- |
| 1. ***Hodnotenie*** |

*Pri vypĺňaní tohto oddielu postupujte podľa informácií v bode 76 písm. a) a kapitole 5 (body 455 – 463) CEEAG.*

1. Ak notifikované opatrenie (opatrenia) prekračuje (prekračujú) prahové hodnoty rozpočtu/výdavkov uvedené v bode 456 CEEAG, buď vysvetlite, prečo by sa podľa vás mala uplatniť výnimka uvedená v bode 457 CEEAG, alebo pripojte k tomuto notifikačnému formuláru prílohu, ktorá obsahuje návrh plánu hodnotenia pokrývajúci rozsah uvedený v bode 458 CEEAG[[10]](#footnote-11).

……………………………………………………………………………………………

1. Ak je k dispozícii návrh plánu hodnotenia:
2. uveďte zhrnutie daného návrhu plánu hodnotenia, ktoré je súčasťou prílohy;

………………………………………………………………………………….

1. potvrďte, že bude dodržaný bod 460 CEEAG;

………………………………………………………………………………….

1. uveďte dátum a internetový odkaz, prostredníctvom ktorého bude plán hodnotenia verejne dostupný.

………………………………………………………………………………….

1. Na overenie súladu s bodom 459 písm. b) CEEAG v prípade, že schéma pomoci v súčasnosti nepodlieha hodnoteniu *ex post* a jej trvanie presahuje tri roky, potvrďte, že oznámite návrh plánu hodnotenia do 30 pracovných dní po významnej zmene, ktorou sa zvýši rozpočet schémy na viac ako 150 miliónov EUR v danom roku alebo 750 miliónov EUR počas celého trvania schémy.

1. Na overenie súladu s bodom 459 písm. c) CEEAG v prípade, že schéma pomoci v súčasnosti nepodlieha hodnoteniu *ex post*, uveďte záväzok, že členský štát oznámi návrh plánu hodnotenia do 30 pracovných dní po tom, ako boli v oficiálnych účtoch zaznamenané výdavky, ktoré v predchádzajúcom roku presiahli 150 miliónov EUR.

1. Na overenie súladu s bodom 461 CEEAG:
2. Objasnite, či už bol vybraný nezávislý znalec alebo či bude vybraný v budúcnosti.

…………………………………………………………………………………..

1. Uveďte informácie o výberovom konaní na pozíciu znalca.

………………………………………………………………………………….

1. Zdôvodnite, prečo je znalec nezávislý od orgánu poskytujúceho pomoc.

…………………………………………………………………………………..

1. Na overenie súladu s bodom 461 CEEAG:
2. Uveďte navrhované termíny na predloženie priebežnej a záverečnej hodnotiacej správy. Upozorňujeme, že v súlade s bodom 463 CEEAG sa záverečná hodnotiaca správa musí predložiť Komisii včas, aby sa mohlo posúdiť prípadné predĺženie schémy pomoci, a najneskôr deväť mesiacov pred uplynutím jej platnosti. Upozorňujeme, že uvedenú lehotu by bolo možné skrátiť v prípade schém, pri ktorých sa za posledné dva roky vykonávania vyžadovalo hodnotenie.

1. Potvrďte, že priebežná a záverečná hodnotiaca správa budú zverejnené. Uveďte dátum a internetový odkaz, prostredníctvom ktorého budú tieto správy verejne dostupné.

|  |
| --- |
| 1. ***Podávanie správ a monitorovanie*** |

*Pri vypĺňaní tohto oddielu postupujte podľa informácií v oddiele 6 (body 464 – 465) CEEAG.*

1. Potvrďte, že členský štát splní požiadavky na podávanie správ a monitorovanie stanovené v oddiele 6 bodoch 464 a 465 CEEAG.

1. Ú. v. EÚ C 80, 18.2.2022, s. 1. [↑](#footnote-ref-2)
2. Upozorňujeme, že v prípade schémy pomoci trvanie predstavuje obdobie, počas ktorého možno požiadať o poskytnutie pomoci a rozhodnúť o nej (vrátane času, ktorý potrebujú vnútroštátne orgány na schválenie žiadostí o poskytnutie pomoci). Trvanie uvedené v tejto otázke nesúvisí s trvaním zmlúv uzavretých v rámci schémy pomoci, ktoré môžu platiť aj po skončení trvania opatrenia. [↑](#footnote-ref-3)
3. Upozorňujeme, že zmena skutočného alebo odhadovaného rozpočtu môže predstavovať zmenu pomoci, ktorá si vyžaduje novú notifikáciu. [↑](#footnote-ref-4)
4. Pozri rozsudok Súdneho dvora z 13. júna 2013, HGA a i./Komisia, C-630/11 P až C-633/11 P, ECLI:EU:C:2013:387, bod 104. [↑](#footnote-ref-5)
5. Podľa bodu 19 ods. 63 CEEAG je „referenčný projekt“ príklad bežného projektu v kategórii oprávnených príjemcov schémy pomoci. [↑](#footnote-ref-6)
6. Podľa bodu 19 ods. 89 CEEAG „norma Únie“ je:

   *záväzná norma Únie, v ktorej sa stanovujú požadované úrovne ochrany životného prostredia, ktoré majú jednotlivé podniky dosiahnuť, okrem noriem alebo cieľov stanovených na úrovni Únie, ktoré sú záväzné pre členské štáty, nie však pre jednotlivé podniky;*

   *povinnosť využívať najlepšie dostupné techniky, ako sa vymedzujú v smernici 2010/75/EÚ, a zabezpečiť, aby úrovne emisií neboli vyššie ako úrovne emisií, ktoré by sa dosiahli pri uplatňovaní najlepších dostupných techník; ak sú úrovne emisií spojené s najlepšími dostupnými technikami vymedzené vo vykonávacích aktoch prijatých v súlade so smernicou 2010/75/EÚ alebo podľa iných uplatniteľných smerníc, na účely týchto usmernení sa budú uplatňovať uvedené úrovne; ak budú tieto úrovne vyjadrené ako rozsah, uplatní sa limit, pri ktorom došlo v dotknutom podniku k prvému dosiahnutiu najlepších dostupných techník.* [↑](#footnote-ref-7)
7. V bode 51 CEEAG sa stanovuje, že *„[t]ypické čisté dodatočné náklady možno odhadnúť ako rozdiel medzi čistou súčasnou hodnotu v rámci faktického a kontrafaktuálneho scenára počas celého času trvania referenčného projektu“*. [↑](#footnote-ref-8)
8. Upozorňujeme, že podľa poznámky pod čiarou č. 46 CEEAG *„[j]e potrebné zvážiť všetky relevantné očakávané náklady a prínosy počas celého času trvania projektu“*. [↑](#footnote-ref-9)
9. Centrálne spravované financovanie z prostriedkov Únie je financovanie z prostriedkov Únie, ktoré centrálne spravujú inštitúcie, agentúry, spoločné podniky alebo iné orgány Únie a ktoré nie je priamo ani nepriamo pod kontrolou členského štátu. [↑](#footnote-ref-10)
10. Vzor formulára doplňujúcich informácií na oznámenie plánu hodnotenia (časť III.8) je k dispozícii tu: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-11)